CELEX: 32021D0727
Language: fi
Date: 2021-04-29 00:00:00
Title: Neuvoston päätös (EU) 2021/727, annettu 29 päivänä huhtikuuta 2021, ehdotusten antamisesta Euroopan unionin puolesta elohopeaa koskevan Minamatan yleissopimuksen liitteiden A ja B muuttamiseksi siltä osin kuin on kyse lisättyä elohopeaa sisältävistä tuotteista ja elohopeaa tai elohopeayhdisteitä sisältävistä valmistusprosesseista

5.5.2021   
               
               
                  FI
               
               
                  Euroopan unionin virallinen lehti
               
               
                  L 155/23
               
            
         NEUVOSTON PÄÄTÖS (EU) 2021/727,
         annettu 29 päivänä huhtikuuta 2021,
         ehdotusten antamisesta Euroopan unionin puolesta elohopeaa koskevan Minamatan yleissopimuksen liitteiden A ja B muuttamiseksi siltä osin kuin on kyse lisättyä elohopeaa sisältävistä tuotteista ja elohopeaa tai elohopeayhdisteitä sisältävistä valmistusprosesseista
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki elohopeaa koskevan Minamatan yleissopimuksen, jäljempänä ’yleissopimus’, neuvoston päätöksellä (EU) 2017/939 (1), ja se tuli voimaan 16 päivänä elokuuta 2017.
                  
               
                     (2)
                  
                  
                     Yleissopimuksen osapuolten konferenssin ensimmäisessä kokouksessaan hyväksymän työjärjestystä koskevan päätöksen MC-1/1 mukaisesti yleissopimuksen osapuolten, jäljempänä ’osapuolet’, olisi pyrittävä kaikin tavoin siihen, että kaikista tärkeistä asioista sovitaan yksimielisesti.
                  
               
                     (3)
                  
                  
                     Yleissopimuksen 4 artiklan 8 kohdan ja 5 artiklan 10 kohdan mukaisesti osapuolten konferenssin olisi 16 päivään elokuuta 2022 mennessä tarkasteltava uudestaan yleissopimuksen liitteitä A ja B ottaen huomioon osapuolten yleissopimuksen 4 artiklan 7 kohdan ja 5 artiklan 9 kohdan nojalla antamat ehdotukset, yleissopimuksen sihteeristön, jäljempänä ’sihteeristö’, yleissopimuksen 4 artiklan 4 kohdan ja 5 artiklan 4 kohdan nojalla saataville antamat tiedot sekä osapuolten saatavilla olevat elohopeattomat vaihtoehdot, jotka ovat teknisesti ja taloudellisesti toteuttamiskelpoisia, ympäristöön ja ihmisten terveyteen kohdistuvat riskit ja hyödyt huomioon ottaen.
                  
               
                     (4)
                  
                  
                     Unioni on edistänyt osaltaan merkittävällä tavalla lisättyä elohopeaa sisältäviä tuotteita ja elohopeaa tai elohopeayhdisteitä sisältäviä valmistusprosesseja, jäljempänä ’elohopeaprosessit’, koskevien yleissopimuksen määräysten kehittämistä ja asiaan liittyvää kokousten välisen ajan asiantuntijatyötä, joka käynnistettiin osapuolten konferenssin kolmannessa kokouksessaan hyväksymällä päätöksellä MC-3/1.
                  
               
                     (5)
                  
                  
                     Euroopan parlamentin ja neuvoston asetuksen (EU) 2017/852 (2) liite II, jolla yleissopimuksen liite A saatetaan osaksi unionin oikeutta, kattaa useampia lisättyä elohopeaa sisältäviä tuotteita, ja muihin lisättyä elohopeaa sisältäviin tuotteisiin sovelletaan sisämarkkinoille saattamista koskevaa kieltoa unionin lainsäädännön nojalla.
                  
               
                     (6)
                  
                  
                     Yleissopimuksen liitettä A muuttavilla ehdotuksilla pyritään laajentamaan liitteen A soveltamisalaa uusiin lisättyä elohopeaa sisältäviin tuotteisiin, ja ne sisältävät näitä tuotteita koskevat käytöstä luopumisen määräajat tai elohopeaa sääntelevät toimenpiteet.
                  
               
                     (7)
                  
                  
                     Asetuksen (EU) 2017/852 liite III, jolla yleissopimuksen liite B saatetaan osaksi unionin oikeutta, kattaa useampia elohopeaprosesseja, ja siinä asetetaan käytöstä luopumisen määräajat kaikille asianomaisille prosesseille.
                  
               
                     (8)
                  
                  
                     Yleissopimuksen liitettä B muuttavalla ehdotuksella pyritään laajentamaan liitteen B soveltamisalaa ottamalla käyttöön sen kattamaa elohopeaprosessia koskeva käytöstä luopumisen määräaika.
                  
               
                     (9)
                  
                  
                     Yleissopimuksen 26 artiklan 2 kohdan ja 27 artiklan mukaisesti sihteeristön olisi annettava ehdotetun muutoksen teksti tiedoksi osapuolille vähintään kuusi kuukautta ennen osapuolten konferenssin kokousta, jossa sitä esitetään hyväksyttäväksi. Sihteeristön olisi välitettävä ehdotettu muutos myös yleissopimuksen allekirjoittajille sekä tiedoksi yleissopimuksen tallettajalle. Koska osapuolten konferenssin neljäs kokous on määrä järjestää 1–5 päivänä marraskuuta 2021, unionin olisi annettava ehdotuksensa yleissopimuksen liitteiden A ja B muuttamiseksi sihteeristölle 30 päivään huhtikuuta 2021 mennessä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Unioni antaa tämän päätöksen liitteessä olevat ehdotukset yleissopimuksen liitteiden A ja B muuttamiseksi.
            Komissio toimittaa kyseiset ehdotukset sihteeristölle unionin puolesta.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 29 päivänä huhtikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Neuvoston päätös (EU) 2017/939, annettu 11 päivänä toukokuuta 2017, elohopeaa koskevan Minamatan yleissopimuksen tekemisestä Euroopan unionin puolesta (EUVL L 142, 2.6.2017, s. 4).
         
            (2)  Euroopan parlamentin ja neuvoston asetus (EU) 2017/852, annettu 17 päivänä toukokuuta 2017, elohopeasta ja asetuksen (EY) N:o 1102/2008 kumoamisesta (EUVL L 137, 24.5.2017, s. 1).
      
      
         
            LIITE
            I   EHDOTETUT MUUTOKSET YLEISSOPIMUKSEN LIITTEESSÄ A OLEVAAN I OSAAN
            Unioni ehdottaa seuraavia kohtia lisättäväksi liitteessä A olevaan I osaan:
            
               
                           Lisättyä elohopeaa sisältävät tuotteet
                        
                        
                           Päivämäärä, jonka jälkeen tuotteen valmistus, tuonti ja vienti ei ole sallittua (käytöstä luopumisen määräaika)
                        
                     
                           ”Alle 2 prosenttia elohopeaa sisältävät sinkki-hopeaoksidi-nappiparistot ja alle 2 prosenttia elohopeaa sisältävät sinkki-ilma-nappiparistot
                        
                        
                           2023
                        
                     
                           Yleiskäyttöön tarkoitetut lineaariset halofosfaatti-fosfori-loistelamput (LFLt)
                        
                        
                           2023
                        
                     
                           Seuraavat mekaaniset mittalaitteet:
                           
                                       a)
                                    
                                    
                                       pletysmografeissa käytettävät venymäliuska-anturit;
                                    
                                 
                                       b)
                                    
                                    
                                       tensiometrit
                                    
                                 
                        
                           2023
                        
                     
                           Seuraavat sähköiset ja elektroniset mittalaitteet:
                           
                                       a)
                                    
                                    
                                       sulapainemuuntimet, sulapainelähettimet ja sulapaineanturit;
                                    
                                 
                                       b)
                                    
                                    
                                       elohopeatyhjiöpumput
                                    
                                 
                        
                           2023
                        
                     
                           Polyuretaani, mukaan lukien polyuretaanin levittämisessä käytettävät säiliöt
                        
                        
                           2023”
                        
                     
            II   EHDOTETUT MUUTOKSET YLEISSOPIMUKSEN LIITTEESSÄ A OLEVAAN II OSAAN
            Unioni ehdottaa seuraavaa tekstiä lisättäväksi liitteessä A olevaan II osaan:
            
               
                           ”Osapuolten on 1 päivään tammikuuta 2024 mennessä
                           
                                       i)
                                    
                                    
                                       säädettävä, että hammasamalgaamia käytetään ainoastaan kapseloidussa muodossa valmiiksi annosteltuna (1);
                                    
                                 
                                       ii)
                                    
                                    
                                       kiellettävä hammaslääkäreiltä elohopean käyttäminen irtotavarana;
                                    
                                 
                                       iii)
                                    
                                    
                                       varmistettava, että sellaisten hammashoitolaitosten toiminnanharjoittajat, joissa käytetään hammasamalgaamia tai poistetaan amalgaamipaikkoja tai tällaisia paikkoja sisältäviä hampaita, varustavat hoitolaitoksensa amalgaamin erottimilla, joiden talteenoton taso on 95 prosenttia (2), amalgaamipalasten, myös käytetyn veden sisältämien palasten, talteen ottamiseksi ja keräämiseksi;
                                    
                                 
                                       iv)
                                    
                                    
                                       kiellettävä hammasamalgaamin käyttäminen maitohampaiden, alle 15-vuotiaiden lasten ja raskaana olevien tai imettävien naisten hammashoidossa, paitsi jos hammaslääkäri pitää sen käyttöä ehdottoman välttämättömänä potilaan erityisten lääketieteellisten tarpeiden perusteella.
                                    
                                 
                     
            III   EHDOTETTU MUUTOS YLEISSOPIMUKSEN LIITTEESEEN B
            Unioni ehdottaa seuraavaa kohtaa lisättäväksi liitteessä B olevaan I osaan:
            
               
                           Elohopeaa tai elohopeayhdisteitä sisältävät valmistusprosessit
                        
                        
                           Käytöstä luopumisen määräaika
                        
                     
                           ”Polyuretaanin tuotanto käyttämällä elohopeaa sisältäviä katalyyttejä
                        
                        
                           2023”
                        
                     
            
               (1)  Esimerkiksi kansainvälisissä standardeissa ISO 13897:2018 ja 24234:2015 kuvailtujen amalgaamikapselien katsotaan soveltuvan hammaslääkäreiden käyttöön.
            
               (2)  Amalgaamin erottimien vaatimustenmukaisuuden on perustuttava asiaankuuluviin kansainvälisiin standardeihin, mukaan lukien ISO 11143:2008.””